5 ทรัพย์สินที่ใช้ในการประกอบธุรกิจ

5.1 ทรัพย์สินประเภทที่ดิน อาคาร และสิทธิการเช่า

รายละเอียดสินทรัพย์ถาวรหลักของบริษัทและบริษัทย่อย

  ---------------------------------------------------------------- ------------- ------ ----------- -------------- ------------
  รายละเอียดสินทรัพย์                                                  อายุการใช้งาน   ขนาด   ที่ตั้ง         ลักษณะกรรมสิทธิ์   มูลค่าสุทธิ ณ
                                                                   (ปี)           (ไร่)                              วันที่
                                                                                                                   31 ธันวาคม
                                                                                                                   2550
                                                                                                                   (ล้านบาท)

  ที่ดิน                                                              -             367    กรุงเทพ      เป็นเจ้าของ      1,042.3
                                                                                        และปริมณฑล                  

  อาคารและส่วนปรับปรุงอาคาร                                           5-40                 กรุงเทพ      เป็นเจ้าของ      917.0
                                                                                        และปริมณฑล                  

  ส่วนปรับปรุงอาคารสำนักงานเช่า                                         5-20                             เป็นเจ้าของ      51.4

  สิทธิการเช่า                                                        อายุการเช่า                        เช่า            106.9

  สิทธิการใช้อุปกรณ์ในการดำเนินงานสนับสนุนการให้บริการวิทยุคมนาคมระบบเซลลูล่าร์   อายุสัมปทาน                        เป็นเจ้าของ      1,382.3
                                                                   5-20                                            

  ส่วนปรับปรุงอาคารสถานีรับส่งสัญญาณ                                      20                               เป็นเจ้าของ      119.9

  สินทรัพย์ถาวรอื่น                                                     3-5                              เป็นเจ้าของ      1,238.5

  รวม                                                                                                              4,858.4
  ---------------------------------------------------------------- ------------- ------ ----------- -------------- ------------

หมายเหตุ

สินทรัพย์ตามรายละเอียดข้างต้นไม่มีภาระผูกพันใด

ทรัพย์สินของบริษัท

ปัจจุบันบริษัทมีที่ดินในเขตกรุงเทพมหานคร ปริมณฑล และจังหวัดต่างๆ ในภาคกลางประมาณ 68 ไร่
และในภาคอื่นๆ ประมาณ 299 ไร่ อาคารพาณิชย์ในกรุงเทพมหานครและปริมณฑลจำนวน 57 คูหา
และในต่างจังหวัดจำนวน 28 คูหา คิดเป็นมูลค่ารวมประมาณ 1,959.3 ล้านบาท ณ วันที่ 31
ธันวาคม 2550 โดยส่วนใหญ่ใช้เป็นพื้นที่สำหรับการติดตั้งสถานีฐาน อย่างไรก็ตาม
สัญญาร่วมการงานระหว่างบริษัทกับ กสท. ได้มีการอนุญาตให้บริษัทใช้พื้นที่ของ กสท.
ในการติดตั้งสถานีฐาน โดยมีค่าตอบแทนในบางกรณีตามที่กำหนดไว้ในสัญญาร่วมการงาน ทั้งนี้
พื้นที่บางส่วนที่บริษัทใช้ในการติดตั้งสถานีฐานได้มีการโอนไปยัง บจ. ไปรษณีย์ไทย
เนื่องจากการแปลงสภาพของการสื่อสารแห่งประเทศไทย

ณ วันที่ 31 ธันวาคม 2550 บริษัทมีการเช่าอาคารที่สำคัญสรุปรายละเอียดได้ดังนี้

+--------------+------------------+----------+----------+-------------+
| ล            | ผู้ให้เช่า           | พื้นที่      | อ        | ระย         |
| ักษณะ/สถานที่ตั้ง |                  | (โด      | ัตราค่าเช่า | ะเวลาการเช่า |
|              |                  | ยประมาณ) | (บา      |             |
|              |                  |          | ท/ตร.ม.) |             |
+==============+==================+==========+==========+=============+
| อาคารสำนักงาน | บจ. วิภาวดี ออฟฟิต  | 10,383   | 100      | ปี 2550 ถึงปี  |
| อาคารชัย      | บิลดิ้ง             | ตรม.     |          | 2552        |
| 333/3        | (บ               |          |          |             |
| ถ.วิภาวดีรังสิต  | ริษัทย่อยที่ถือหุ้นร้อยละ |          |          |             |
|              | 99.99 โดย บจ.    |          |          |             |
|              | แทค พร็อพเพอร์ตี้)   |          |          |             |
+--------------+------------------+----------+----------+-------------+
| อาคารสำนักงาน | บจ. อีสเทิรน์ บิช    | 2,670    | 3.75     | ปี 2541 ถึงปี  |
| Call Center  | (บ               | ตรม.     |          | 2571        |
| บางส่วน       | ริษัทย่อยที่ถือหุ้นร้อยละ |          |          |             |
| ถ. ศรีนครินทร์  | 99.99 โดย บจ.    |          |          |             |
|              | แทค พร็อพเพอร์ตี้)   |          |          |             |
+--------------+------------------+----------+----------+-------------+
| อาคารสำนักงาน | บจ. แทค เซอร์วิส   | 2,740    | 150      | ปี 2549 ถึงปี  |
| Call Center  | (บ               | ตรม.     |          | 2551        |
| บางส่วน       | ริษัทย่อยที่ถือหุ้นร้อยละ |          |          |             |
| ถ. ศรีนครินทร์  | 99.99 โดยบริษัท)   |          |          |             |
+--------------+------------------+----------+----------+-------------+
| อาคาร LPN    | บจ. ธนาพัฒน์       | 6,325    | 316.66   | ปี 2550 ถึงปี  |
| ถ. วิภาวดีรังสิต | พร็อพเพอร์ตี้        | ตรม.     |          | 2553        |
|              | ดิเวลล็อปเมนท์      |          |          | (ยกเว้นชั้น AA |
|              | (บริษัทที่ไม่เกี่ยวข้อง) |          |          | ขอ          |
|              |                  |          |          | งอาคารที่สัญญา |
|              |                  |          |          | จะสิ้นสุดในวันที่ |
|              |                  |          |          | 15 พ.ค.     |
|              |                  |          |          | 2551)       |
+--------------+------------------+----------+----------+-------------+
| อาคารวังเด็ก 3 | บจ.              | 615 ตรม. | 257.56   | ปี 2549 ถึงปี  |
| ถ. วิภาวดีรังสิต | วังเด็กอินเตอร์เทรด  |          |          | 2550        |
|              | (บริษัทที่ไม่เกี่ยวข้อง) |          |          |             |
+--------------+------------------+----------+----------+-------------+
| อ            | บจ. ไพรเวท       | 520 ตรม. | 100      | ปี 2550      |
| าคารเบญจจินดา | พร็อพเพอร์ตี้        |          |          |             |
| ถ. วิภาวดีรังสิต | (มีกรรมการร่วม     |          |          | ยกเลิกสัญญาชั้น |
| ชั้น 6B (ยกเลิก | ได้แก่             |          |          | 8B          |
| 6B เป็น 8B)   | นายบุญชัย          |          |          | เคลียร       |
|              | เบญจรงคกุล)       |          |          | ์เงินประกันแล้ว |
+--------------+------------------+----------+----------+-------------+
| อ            | บจ. ไพรเวท       | 520 ตรม. | 335      | ปี 2548 ถึงปี  |
| าคารเบญจจินดา | พร็อพเพอร์ตี้        |          |          | 2551        |
| (ชุมสาย)      | (มีกรรมการร่วมได้แก่ |          |          |             |
| ถ. วิภาวดีรังสิต | นายบุญชัย          |          |          |             |
| ชั้น 21B       | เบญจรงคกุล)       |          |          |             |
+--------------+------------------+----------+----------+-------------+
| อ            | บจ. ไพรเวท       | 385.93   | 500      | ปี 2549 ถึงปี  |
| าคารเบญจจินดา | พร็อพเพอร์ตี้        | ตรม.     |          | 2552        |
| (ชุมสาย)      | (มีกรรมการร่วมได้แก่ |          |          |             |
| ถ. วิภาวดีรังสิต | นายบุญชัย          |          |          |             |
| ชั้น 22B       | เบญจรงคกุล)       |          |          |             |
+--------------+------------------+----------+----------+-------------+
| อ            | บจ. ไพรเวท       | 519.95   | 350      | ปี 2549 ถึงปี  |
| าคารเบญจจินดา | พร็อพเพอร์ตี้        | ตรม.     |          | 2550        |
| (ชุมสาย)      | (มีกรรมการร่วมได้แก่ |          |          |             |
| ถ. วิภาวดีรังสิต | นายบุญชัย          |          |          | (ป          |
| ชั้น 8B        | เบญจรงคกุล)       |          |          | ัจจุบันยกเลิกแล |
|              |                  |          |          | ้วและได้รับเงิน |
|              |                  |          |          | ประกันคืนแล้ว) |
+--------------+------------------+----------+----------+-------------+
| อาคารเลขที่    | บจ.              | 9,000    | 100      | ปี 2548 ถึงปี  |
| 1668/75      | ห้องเย            | ตรม.     |          | 2551        |
| ถ. เจริญกรุง   | ็นและการเกษตรสากล |          |          |             |
| ซอยเจริญกรุง   | (มีกรรมการร่วมได้แก่ |          |          |             |
| 54           | นายบุญชัย          |          |          |             |
| (ช           | เบญจรงคกุล)       |          |          |             |
| ุมสายยานนาวา) |                  |          |          |             |
+--------------+------------------+----------+----------+-------------+
| อาคารกุหลาบ   | บจ. พีดับบลิวอาร์    | 760 ตรม. | 287.30   | 1 ก.ย. 2548 |
| (ชุมสายกุหลาบ) | เอนเตอร์ไพรส์      |          |          | ถึง          |
| ถ.           | (บริษัทที่ไม่เกี่ยวข้อง) |          |          | 31 ส.ค.     |
| บางนา-ตราด   |                  |          |          | 2551        |
| อ. บางพลี จ.  |                  |          |          |             |
| สมุทรปราการ   |                  |          |          |             |
+--------------+------------------+----------+----------+-------------+

อนึ่ง สัญญาเช่าอาคารบางฉบับ
ผู้ให้เช่าได้ให้คำมั่นที่จะต่ออายุสัญญาให้แก่บริษัทเมื่อสัญญาเช่านั้นสิ้นสุดลง
ดังนั้นบริษัทจึงมีสิทธิที่จะต่ออายุสัญญาเช่าอาคารดังกล่าวได้ตามแต่บริษัทจะเห็นสมควร

นอกจากการเช่าอาคารข้างต้น บริษัทยังมีการเช่าอื่นๆ ที่สำคัญ ได้แก่

1.  การเช่าพื้นที่ในอาคารศูนย์การค้าเพื่อดำเนินการร้านดีแทคและสำนักงานบริการของบริษัทรวมทั้งสิ้น
    21 สาขา รวมพื้นที่เช่าประมาณ 3,539 ตารางเมตร มีระยะเวลาการเช่าเฉลี่ยประมาณ3 ปี
    ซึ่งมีอัตราการเช่าแตกต่างกันไปขึ้นอยู่กับตำแหน่งที่ตั้งของแต่ละศูนย์การค้า

2.  การรับโอนสิทธิการเช่าที่ดินในจังหวัดสุราษฏร์ธานี จังหวัดเชียงใหม่ และจังหวัดขอนแก่น
    เพื่อเป็นที่ตั้งสำนักงานของบริษัท Service Hall ที่สยามพารากอน และเซ็นทรัลเวิลด์
    รวมถึง DTAC Shop ที่สนามบินสุวรรณภูมิ
    ซึ่งบริษัทบันทึกบัญชีในลักษณะสิทธิการเช่าและตัดจำหน่ายตามอายุสัญญาเช่า โดย ณ วันที่ 31
    ธันวาคม 2550 สิทธิการเช่ามีมูลค่าตามบัญชีสุทธิเท่ากับ 51.44 ล้านบาท

3.  การเช่าที่ดินและพื้นที่ในอาคารเพื่อใช้ในการทำสถานีฐานและชุมสาย
    มีระยะเวลาการเช่าเฉลี่ย 1 ปีถึง 3 ปี
    โดยทั่วไปบริษัทจะทำสัญญาเช่าที่ดินเพื่อใช้ในการติดตั้งสถานีฐานและต่ออายุสัญญาเมื่อระยะเวลาการเช่าสิ้นสุด
    ถึงแม้ว่าภาวะการแข่งขันในทางธุรกิจจะเพิ่มขึ้นแต่บริษัทยังไม่เคยประสบปัญหาในการจัดหาที่ดินและการต่ออายุสัญญา

    2.  ทรัพย์สินประเภทสิทธิการใช้อุปกรณ์

เนื่องจากบริษัทมีสิทธิประกอบกิจการโทรคมนาคมตามสัญญาให้ดำเนินการให้บริการวิทยุคมนาคมระบบเซลลูล่าร์(“สัญญาร่วมการงาน”)
และตามความในมาตรา 80 แห่ง พรบ. การประกอบกิจการโทรคมนาคม
(โปรดพิจารณารายละเอียดเพิ่มเติมในส่วนที่ 2 ข้อ 3.2.4 –
การกำกับดูแลการประกอบกิจการโทรคมนาคมในประเทศไทย และข้อ 13.1 -
สรุปสัญญาที่มีสาระสำคัญ)

ตามสัญญาร่วมการงาน
บริษัทจะต้องจัดหาเครื่องมือและอุปกรณ์ทั้งหมดในการดำเนินการและโอนกรรมสิทธิ์เครื่องมือและอุปกรณ์นั้นให้แก่
กสท. และบริษัทมีสิทธิในการใช้อุปกรณ์ดังกล่าวในการให้บริการตลอดอายุสัญญา โดย ณ วันที่ 31
ธันวาคม 2550 สิทธิการใช้อุปกรณ์รอตัดบัญชี (สุทธิ) ตามงบการเงินรวมของบริษัทมีมูลค่าประมาณ
73,813 ล้านบาท

1.  สัญญาร่วมการงาน

บริษัทประกอบธุรกิจโทรศัพท์เคลื่อนที่ตามสัญญาร่วมการงานที่ได้รับอนุญาตจาก กสท.
โดยเข้าทำสัญญาครั้งแรกเมื่อวันที่ 14 พฤศจิกายน 2533 มีอายุสัญญา 15
ปีนับตั้งแต่วันเริ่มเปิดให้บริการ คือ วันที่ 16 กันยายน 2534 และมีการขยายระยะเวลาออกไปอีก2
ครั้ง รวมระยะเวลาทั้งสิ้น27 ปี โดยจะสิ้นสุดในวันที่ 15 กันยายน 2561
สัญญาร่วมการงานดังกล่าวเป็นสัญญาซึ่งบริษัทเข้าทำในช่วงการกำกับดูแลกิจการโทรคมนาคมภายใต้กฎหมายเดิม
และบริษัทได้รับอนุญาตให้การขยายและให้บริการวิทยุคมนาคมระบบเซลลูล่าร์ในระบบย่านความถี่800
เมกะเฮิรตซ์ และย่านความถี่ 1800 เมกะเฮิรตซ์

สัญญาร่วมการงานอยู่ในลักษณะ “สร้าง-โอน-ดำเนินการ“ (Build-Transfer-Operate) คือ
บริษัทต้องจัดหาเครื่องมือและอุปกรณ์ทั้งหมดในการดำเนินการและโอนกรรมสิทธิ์ในเครื่องมือและอุปกรณ์นั้นให้แก่
กสท. ตามสัญญาร่วมการงาน
บริษัทมีสิทธิแต่เพียงผู้เดียวในการนำเครื่องมือและอุปกรณ์ไปให้บริการวิทยุคมนาคมระบบเซลลูล่าร์ตลอดอายุสัญญา

สัญญาร่วมการงานได้กำหนดให้บริษัทดำเนินธุรกิจภายใต้หลักเกณฑ์การสร้าง-โอน-ดำเนินกิจการ
และได้ระบุให้บริษัทยังต้องชำระค่าตอบแทนแก่ กสท.
ตามสัดส่วนของรายได้จากการให้บริการตามสัญญา (โปรดพิจารณารายละเอียดเพิ่มเติมในส่วนที่ 2
ข้อ 5.2.2 - ส่วนแบ่งรายได้)
ภาระผูกพันทั้งสองสะท้อนถึงสิทธิผูกขาดในการประกอบกิจการโทรคมนาคมของ กสท.
ในขณะที่เข้าทำสัญญาร่วมการงาน
(กล่าวคือในช่วงการกำกับดูแลกิจการโทรคมนาคมภายใต้กฎหมายเดิม)

อย่างไรก็ตาม ภายใต้กรอบแห่งกฎหมายและกฎระเบียบที่เกี่ยวข้องในปัจจุบัน กสท.
ไม่ได้รับสิทธิผูกขาดอีกต่อไป และ
ผู้ประกอบกิจการโทรคมนาคมทุกรายมีสิทธิเท่าเทียมกันในการประกอบกิจการภายใต้หลักการแข่งขันโดยเสรีและเป็นธรรม
บริษัทเชื่อว่าการเปลี่ยนแปลงกฎหมายการประกอบกิจการโทรคมนาคมมีผลให้ทั้ง กสท.
และทีโอทีมีภาระผูกพันต้องปฏิบัติตามบทบัญญัติและกฎระเบียบที่เกี่ยวข้อง
อันย่อมส่งผลให้ข้อกำหนดต่างๆ
ภายใต้สัญญาร่วมการงานซึ่งขัดหรือแย้งต่อหลักการการแข่งขันโดยเสรีและเป็นธรรมไม่อาจใช้บังคับได้อีกต่อไป
เว้นแต่คู่สัญญาจะได้ตกลงแก้ไขข้อกำหนดต่างๆ
ให้สอดคล้องกับการเปลี่ยนแปลงของกฎหมายและกฎระเบียบที่เกี่ยวข้อง

ตัวอย่างของข้อสัญญาที่สำคัญที่มีการระบุไว้ในสัญญาร่วมการงาน

-   บริษัทต้องจัดหาเครื่องมือและอุปกรณ์ทั้งหมดและตกลงให้บรรดาเครื่องมือและอุปกรณ์ข้างต้นซึ่งเป็นกรรมสิทธิ์ของ
    กสท. โดย กสท. ไม่ต้องชำระค่าตอบแทนใดๆ ทั้งสิ้น
    และบริษัทต้องดูแลบำรุงรักษาเครื่องมือและอุปกรณ์ให้อยู่ในสภาพที่ใช้งานได้ดี ณ วันที่ 31
    ธันวาคม 2550 บริษัทมีสิทธิการใช้อุปกรณ์รอตัดบัญชี (สุทธิ)
    ซึ่งเป็นกรรมสิทธิ์ในทรัพย์สินดังกล่าวตกเป็นของ กสท. แล้วจำนวน 68,596 ล้านบาท

-   บริษัทมีหน้าที่เรียกเก็บค่าบริการและจ่ายผลประโยชน์ตอบแทนให้แก่ กสท.
    ตลอดอายุสัญญาตามที่กำหนดในสัญญาร่วมการงาน

-   บริษัทต้องเสนอแผนการดำเนินงานในการจัดหาเครื่องมือและอุปกรณ์เพื่อจัดตั้งและขยายโครงข่ายการให้บริการเพื่อให้
    กสท. พิจารณาให้ความเห็นชอบ

-   เงื่อนไขการเลิกสัญญาร่วมการงาน รวมถึงเมื่อ กสท.
    บอกเลิกสัญญาเนื่องจากบริษัทไม่ปฎิบัติตามสัญญา
    หรือปฎิบัติผิดสัญญาข้อหนึ่งข้อใดของสัญญาร่วมการงานและทำให้ กสท.
    ได้รับความเสียหายและบริษัทมิได้ดำเนินการแก้ไขให้แล้วเสร็จภายใน 90
    วันนับแต่วันที่ได้รับแจ้งเป็นหนังสือจาก กสท. หรือ กสท.
    บอกเลิกสัญญาในกรณีที่บริษัทตกเป็นผู้ขาดคุณสมบัติตาม พรบ. การประกอบธุรกิจของคนต่างด้าว
    (โปรดพิจารณารายละเอียดเพิ่มเติมในส่วนที่ 2 ข้อ 13.1 - สรุปสัญญาที่มีสาระสำคัญ)

แม้ว่าทีโอทีและ กสท. ได้แปลงสภาพเป็นบริษัทมหาชนจำกัดและ กทช.
ได้ออกใบอนุญาตในการประกอบกิจการโทรคมนาคมในธุรกิจต่างๆ ของทั้ง 2
องค์กรตามที่ผ่านมาแล้วนั้น
สิทธิของบริษัทในการดำเนินกิจการและประกอบธุรกิจตามขอบเขตและสิทธิที่บริษัทมีอยู่ตามสัญญาร่วมการงานจะไม่ได้รับผลกระทบแต่ประการใด

ทั้งนี้ บริษัทอาจคงสัญญาร่วมการงานไว้ตามเดิมหรืออาจเจรจาตกลงกับ กสท.
เพื่อแก้ไขสัญญาหรือแปรสัญญาร่วมการงานเพื่อขอรับใบอนุญาตในการประกอบกิจการจาก กทช. ก็ได้
หากบริษัทคงไว้ซึ่งสัญญาร่วมการงานต่อไปบริษัทก็จะมีสิทธิประกอบกิจการต่อไปจนกว่าสัญญาร่วมการงานจะสิ้นสุดลง
อนึ่ง
หากบริษัทต้องการแปรสัญญาร่วมการงานก็สามารถกระทำได้ภายใต้ข้อกำหนดและเงื่อนไขซึ่งอยู่ภายใต้ดุลพินิจของบริษัท
(โปรดพิจารณารายละเอียดเพิ่มเติมในส่วนที่ 2 ข้อ 3.2.4 -
การกำกับดูแลการประกอบกิจการโทรคมนาคมในประเทศไทย)

ตารางสรุปส่วนแบ่งรายได้ ค่าเชื่อมโยงโครงข่าย และภาษีสรรพสามิต

  ----------------------------------------------------------------------------------------------------------------------------------------------------------------------------------------------
  หน่วยงานที่เกี่ยวข้อง         ทีโอที⁽¹⁾                                                                                 กสท.⁽¹⁾                                       กรมสรรพสามิต กระทรวงการคลัง
  ----------------------- --------------------------- ----------------------------------------------------------- --------------------------------------------- --------------------------------
  ลักษณะผลประโยชน์          ค่าเชื่อมโยงโครงข่าย⁽²⁾         ค่าเชื่อมต่อโครงข่าย (Interconnection Charge)                    ส่วนแบ่งรายได้                                   ภาษีสรรพสามิต
  ตอบแทน                  (Access Charge)                                                                         ตามสัญญาร่วมการงาน                              

  1.                      คิดตามเลขหมายที่มี              คิดตามอัตราตามข้อเสนอการเชื่อมต่อโครงข่าย โทรคมนาคมของทีโอทีและบริษัท  ส่วนแบ่งรายได้คิดเป็นร้อยละ                         คิดร้อยละ 0⁽⁴⁾
  ระบบรายเดือน(Postpaid)   ผู้เช่า                                                                                    โดยหักค่าเชื่อมโยงโครงข่ายของทีโอทีและค่าใช้จ่ายต่างๆ    ของรายได้จากการให้บริการโทรคมนาคม
                          (เฉพาะกลุ่มที่มีการออกใบแจ้งหนี้)                                                               ที่ได้ตกลง ก่อนการคำนวนผลตอบแทนให้ กสท.            
                          ในอัตราเลขหมายละ 200 บาท⁽³⁾                                                                                                            
                          ต่อเดือน                                                                                                                                

  2. ระบบเติมเงิน (Prepaid) คำนวณจากอัตรา                คิดตามอัตราตามข้อเสนอการเชื่อมต่อโครงข่ายโทรคมนาคมของทีโอทีและบริษัท   ส่วนแบ่งรายได้คำนวณจากรายได้ของราคาหน้าบัตรเติมเงิน   คิดร้อยละ 0⁽⁴⁾
                          ร้อยละ 18                                                                                (รวมภาษีมูลค่าเพิ่ม)                               ของรายได้จากการให้บริการโทรคมนาคม
                          ของราคาหน้าบัตรเติมเงิน                                                                     หลังหักค่าเชื่อมโยงโครงข่ายและค่าใช้จ่ายต่างๆ ที่ได้ตกลง   
                          (รวมภาษีมูลค่าเพิ่ม)                                                                                                                       
  ----------------------------------------------------------------------------------------------------------------------------------------------------------------------------------------------

หมายเหตุ

(1) โปรดพิจารณารายละเอียดเพิ่มเติมในส่วนที่ 2 ข้อ 13.1 - สรุปสัญญาที่มีสาระสำคัญ

(2) บริษัทได้แจ้งให้ทีโอทีทราบว่า
บริษัทจะชำระค่าตอบแทนการเชื่อมต่อโครงข่ายโทรคมนาคมของบริษัทกับโครงข่ายโทรคมนาคมของทีโอที
โดยใช้อัตราตามข้อเสนอการเชื่อมต่อโครงข่ายโทรคมนาคมของทีโอทีทีได้เสนอต่อ กทช.
และของบริษัทที่ได้เสนอต่อ กทช. ดังนี้

อัตราตามข้อเสนอการเชื่อมต่อโครงข่ายโทรคมนาคมของทีโอทีทีได้เสนอต่อ กทช.

(ก) Origination Call ในอัตรา 3 บาทต่อนาที

(ข) Termination Call ในอัตรา 1.25 บาทต่อนาที

(ค) Transit Call ในอัตรา 0.50 บาทต่อนาที

อัตราตามข้อเสนอการเชื่อมต่อโครงข่ายโทรคมนาคมของบริษัททีได้เสนอต่อ กทช.

(ก) Origination Call ในอัตรา 3 บาทต่อนาที

(ข) Termination Call ในอัตรา 1 บาทต่อนาที

(ค) Transit Call ในอัตรา 0.50 บาทต่อนาที

เมื่อวันที่ 8 พฤศจิกายน 2550 บริษัท
ได้ส่งจดหมายเรื่องการเชื่อมต่อโครงข่ายโทรคมนาคมไปยังทีโอทีเพื่อยกเลิกข้องตกลงการเชื่อมโยงโครงข่ายโทรคมนาคมทั้งสองฉบับข้างต้น
ดังนั้นบริษัท จึงบันทึกค่าเชื่อมโยงโครงข่ายโทรคมนาคม (ในอัตราค่าเชื่อมต่อโครงข่าย)
ในระหว่างวันที่ 18 พฤศจิกายน 2549 ถึงวันที่ 7 พฤศจิกายน 2550 ไว้ในงบการเงินจำนวน
1,973 ล้านบาท และตั้งแต่วันที่ 8 พฤศจิกายน 2550 บริษัท
ได้หยุดบันทึกค่าเชื่อมโยงโครงข่ายในงบการเงิน
เพราะเห็นว่าภาระที่จะต้องชำระค่าเชื่อมโยงโครงข่าย (Access Charge)
ตามสัญญาดังกล่าวได้สิ้นสุดลง

(3) ค่าเชื่อมโยงโครงข่ายสำหรับระบบรายเดือนอยู่ในอัตราเลขหมายละ 200 บาทต่อเดือน
แต่ทีโอทีตกลงให้ส่วนลดค่าเชื่อมโยงโครงข่ายเลขหมายละ 22 บาทต่อเดือน

(4) ไม่รวมถึงภาษีเทศบาลในอัตราร้อยละ 10 ของภาษีสรรพสามิต
ปัจจุบันกระทรวงการคลังได้แก้ไขอัตราภาษีสรรพสามิตเป็นอัตราร้อยละ 0
ตามมติคณะรัฐมนตรีเมื่อวันที่ 23 มกราคม 2550 (โปรดพิจารณารายละเอียดเพิ่มเติมในส่วนที่ 2
ข้อ 3.2.4 (ฑ) – การจัดเก็บภาษีสรรพสามิตจากบริการโทรคมนาคม)

1.  ส่วนแบ่งรายได้

สัญญาร่วมการงานได้กำหนดให้บริษัทชำระผลประโยชน์ตอบแทนให้แก่ กสท.
ตลอดอายุสัญญาร่วมการงานเป็นรายปี
โดยคิดเป็นอัตราร้อยละของรายได้จากการให้บริการตามสัญญาดังกล่าวก่อนหักค่าใช้จ่าย ค่าภาษี
และค่าธรรมเนียมต่างๆ จากการให้บริการ
โดยหักค่าเชื่อมโยงโครงข่ายโทรศัพท์เคลื่อนที่ที่ชำระให้แก่ทีโอทีก่อนการคำนวณผลประโยชน์ตอบแทนให้แก่
กสท. และเพื่อเป็นการประกันรายได้ให้กับ กสท.
บริษัทยินยอมชำระผลประโยชน์ตอบแทนขั้นต่ำให้แก่ กสท. เป็นเวลา 27 ปี รวมเป็นเงินไม่ต่ำกว่า
17,052 ล้านบาท โดยแบ่งชำระเป็นรายไตรมาส ซึ่งแสดงอยู่ในตารางด้านล่าง ดังนี้

ตารางแสดงอัตราร้อยละของรายได้และค่าธรรมเนียมขั้นต่ำจากการให้บริการในแต่ละปี

  -------------------------------------------------------------------------
  สำหรับปี                   อัตราร้อยละของรายได้       ผลประโยชน์ตอบแทนขั้นต่ำต่อปี
  (เริ่มวันที่ 16 กันยายน        (ต่อปี)                   (ล้านบาท)
  และสิ้นสุดวันที่ 15 กันยายน)                            
  ------------------------ ----------------------- ------------------------
  2534-2538                12                      22.16 - 154.06

  2538-2539                25                      352.48

  2539-2549                20                      382.09 - 603.39

  2549-2554                25                      747.75 - 769.60

  2554-2561                30                      751.88 - 1,200.00
  -------------------------------------------------------------------------

นอกจากนี้ สัญญาร่วมการงานยังได้กำหนดว่าในกรณีที่บริษัทต้องชำระผลประโยชน์ตอบแทนให้แก่
กสท. ในส่วนที่เพิ่มขึ้นจากผลประโยชน์ตอบแทนขั้นต่ำของการดำเนินงานในแต่ละปี
บริษัทยินยอมส่งมอบผลประโยชน์ส่วนที่จะต้องชำระเพิ่มขึ้นดังกล่าวให้ กสท. ทั้งจำนวน
(โปรดพิจารณารายละเอียดเพิ่มเติมในส่วนที่ 2 ข้อ 13 - ข้อมูลอื่นๆ ที่เกี่ยวข้อง)

2.  ค่าเชื่อมโยงโครงข่าย (Access Charge)

เมื่อวันที่ 22 กุมภาพันธ์ 2537 บริษัทเข้าผูกพันและปฏิบัติตามสัญญาเชื่อมโยงโครงข่าย
โดยตกลงที่จะชำระค่าเชื่อมโยงโครงข่าย (Access Charge)
ให้แก่ทีโอทีสำหรับการเชื่อมโยงสัญญาณของบริษัทเข้ากับโครงข่ายของทีโอที

ในการชำระค่าเชื่อมโยงโครงข่ายส่วนหนึ่ง บริษัทจะชำระโดยตรงให้แก่ทีโอทีและอีกส่วนหนึ่ง กสท.
จะชำระให้แก่ทีโอที โดยชำระเป็นจำนวนครึ่งหนึ่งของส่วนแบ่งรายได้ที่ กสท.
ได้รับจากบริษัทภายใต้สัญญาร่วมการงาน
(ยกเว้นรายได้ที่ได้รับจากการให้บริการด้านโทรคมนาคมภายในโครงข่ายของ กสท. กับบริษัท)

ในขณะเดียวกัน บริษัทได้เข้าทำบันทึกกับ กสท. โดยตกลงว่า
หากบริษัทผิดนัดไม่ปฏิบัติตามภาระผูกพันในการชำระค่าเชื่อมโยงโครงข่ายให้แก่ทีโอทีและหาก กสท.
ต้องรับผิดในการชำระเงินจำนวนนั้น บริษัทจะต้องรับผิดต่อ กสท. และชำระเงินให้แก่ กสท.
เป็นจำนวนสองเท่าของจำนวนเงินที่ กสท. ชำระให้แก่ทีโอทีภายใต้สัญญาเชื่อมโยงโครงข่าย
โดยค่าเชื่อมโยงโครงข่ายในเวลาดังกล่าวถูกกำหนดในอัตราเลขหมายละ 200 บาทต่อเดือน

ในวันที่ 2 เมษายน 2544 บริษัทเข้าทำข้อตกลงกับทีโอทีและ กสท.
เพื่อตกลงอัตราค่าเชื่อมโยงโครงข่ายสำหรับบริการโทรศัพท์เคลื่อนที่ในระบบเติมเงิน
โดยตามข้อตกลงดังกล่าวบริษัทจะชำระค่าเชื่อมโยงโครงข่ายให้แก่ทีโอทีในอัตราร้อยละ18
ของราคาหน้าบัตร (รวมภาษีมูลค่าเพิ่ม) ที่จำหน่ายได้
โดยให้บริษัทตัดข้อมูลการจำหน่ายบัตรทุกวันสิ้นเดือนและต้องชำระเงินค่าเชื่อมโยงโครงข่ายภายใน2
เดือนถัดไปนับจากเดือนที่ตัดข้อมูลการจำหน่ายบัตร

หากบริษัทไม่ชำระหนี้ค่าเชื่อมโยงโครงข่ายให้ทีโอที หรือชำระไม่ครบถ้วน
หรือชำระเกินกำหนดเวลาข้างต้น บริษัทต้องชำระค่าเสียหาย (ถ้ามี)
พร้อมทั้งดอกเบี้ยในอัตราร้อยละ1.25 ต่อเดือนของเงินค้างชำระ โดยเศษของเดือนให้นับเป็น 1
เดือน

นอกจากนี้
ข้อตกลงยังได้ระบุว่าหากบริษัทปฏิบัติผิดข้อตกลงหรือไม่ปฏิบัติตามข้อตกลงจนเป็นเหตุให้ทีโอทีเรียกให้
กสท. ชำระเงินค่าเชื่อมโยงโครงข่ายหรือเงินอื่นใด รวมทั้งค่าเสียหายและดอกเบี้ยแทนบริษัท
บริษัทจะต้องชำระเงินให้ กสท. เป็นเงิน 2 เท่าของจำนวนเงินที่ กสท. ได้ชำระแทนบริษัท

สัญญาเกี่ยวกับการเชื่อมโยงโครงข่ายทั้งสองฉบับดังกล่าวได้จัดทำขึ้นก่อนมีการประกาศใช้ พรบ.
การประกอบกิจการโทรคมนาคม และประกาศ กทช.
ว่าด้วยการใช้และเชื่อมต่อโครงข่ายโทรคมนาคมแห่งชาติ
และปัจจุบันบริษัทเห็นว่าการเรียกเก็บค่าเชื่อมโยงโครงข่ายตามสัญญาดังกล่าวไม่สอดคล้องกับ พรบ.
การประกอบกิจการโทรคมนาคม และประกาศของ กทช. ที่เกี่ยวข้อง ดังนั้น ในวันที่ 17
พฤศจิกายน 2549 บริษัทจึงได้แจ้งให้ทีโอทีและ กสท. ทราบว่า
บริษัทไม่มีหน้าที่ชำระค่าเชื่อมโยงโครงข่ายในอัตราเดิมให้แก่ทีโอทีอีกต่อไป อย่างไรก็ดี
บริษัทยินดีที่จะชำระค่าตอบแทนในอัตราใหม่ที่สอดคล้องกับหลักเกณฑ์ที่กฎหมายกำหนดในอัตราที่บริษัทและทีโอทีจะได้ตกลงร่วมกันโดยสุจริตหรือในอัตราที่
กทช.
ประกาศกำหนดและบริษัทได้แจ้งให้ทีโอทีเร่งเข้าดำเนินการเข้าทำสัญญากับบริษัทในเรื่องนี้โดยเร็ว

ถึงแม้ว่าทีโอทีได้โต้แย้งว่าบริษัทยังคงมีหน้าที่ต้องชำระค่าตอบแทนการเชื่อมโยงโครงข่าย (Access
Charge) ในอัตราเดิมที่กำหนดไว้ในข้อตกลงเรื่อง Access Charge
และต่อมาปฏิเสธไม่รับชำระค่าเชื่อมต่อโครงข่ายสุทธิ (Interconnection Charge)
ที่บริษัทคิดคำนวณตามหลักเกณฑ์และในอัตราที่สอดคล้องกับที่กฎหมายกำหนด
และได้ใช้สิทธิโต้แย้งทางศาล โดย ณ วันที่ 16 พฤศจิกายน 2550 ทาง ทีโอที
ได้ยื่นฟ้องต่อศาลแพ่ง เรียกร้องให้ กสท และบริษัท ชำระค่าเชื่อมโยงโครงข่าย (Access
Charge) ตั้งแต่เดือน พฤศจิกายน 2549 – 31 ตุลาคม 2550 พร้อมเบี้ยปรับเงินเพิ่ม
เป็นจำนวนเงินทั้งหมด 11,705,066,637.11 บาท และให้ชำระค่าเชื่อมโยงนับตั้งวันที่ 1
พฤศจิกายน 2550 เป็นต้นไปจนกว่าข้อตกลงระหว่างทีโอที กสท และบริษัท จะสิ้นสุดลงอีกด้วย
ขณะนี้คดีอยู่ภายใต้กระบวนพิจารณาของศาล ซึ่งอย่างไรก็ตามคดีนี้ศาลก็ยังมิได้มีคำพิพากษาถึงที่สุดว่า
การที่บริษัทชำระค่าเชื่อมต่อโครงข่ายสุทธิ (Interconnection Charge)
ในอัตราที่สอดคล้องกับข้อกำหนดของ พรบ. การประกอบกิจการโทรคมนาคม และประกาศ กทช.
ว่าด้วยการใช้และเชื่อมต่อโครงข่ายโทรคมนาคมกฎหมายแทนการชำระในอัตราเดิมที่กำหนดไว้ในข้อตกลงเรื่อง
Access Charge ว่าเป็นการไม่ถูกต้องแต่อย่างใด (โปรดพิจารณาเพิ่มเติมในส่วนที่ 2 ข้อ
3.2.4 - การกำกับดูแลการประกอบกิจการโทรคมนาคมในประเทศไทย)

3.  ค่าเชื่อมต่อโครงข่าย (Interconnection Charge)

กทช. ได้ออกประกาศว่าด้วยการใช้และเชื่อมต่อโครงข่ายโทรคมนาคมแห่งชาติ เมื่อวันที่ 17
พฤษภาคม 2549 กำหนดให้
ผู้ประกอบกิจการโทรคมนาคมเจรจาต่อรองข้อกำหนดและเงื่อนไขในการใช้และเชื่อมต่อโครงข่ายโทรคมนาคม
ทั้งนี้
ผู้ประกอบกิจการโทรคมนาคมมีหน้าที่ต้องจัดทำข้อเสนอการใช้และเชื่อมต่อโครงข่ายโทรคมนาคมเสนอต่อ
กทช. และเมื่อ กทช.
เห็นชอบด้วยข้อเสนอดังกล่าวผู้ประกอบกิจการโทรคมนาคมจึงสามารถเข้าเจรจาต่อรองและทำสัญญาเพื่อการใช้และเชื่อมต่อโครงข่ายกับผู้ประกอบกิจการโทรคมนาคมรายอื่นได้

เมื่อวันที่ 29 สิงหาคม 2549 กทช.
ได้ให้ความเห็นชอบในข้อเสนอการใช้และเชื่อมต่อโครงข่ายโทรคมนาคมที่บริษัทจัดทำและบริษัทได้เข้าทำสัญญาเชื่อมต่อโครงข่ายกับผู้ประกอบกิจการโทรคมนาคมรายอื่นดังต่อไปนี้

1.  ทรูมูฟ โดยเข้าทำสัญญาเมื่อวันที่ 17 พฤศจิกายน 2549

2.  เอไอเอส โดยเข้าทำสัญญาเมื่อวันที่ 30 พฤศจิกายน 2549

3.  บจ. ทริปเปิลที บรอดแบนด์ โดยเข้าทำสัญญาเมื่อวันที่ 22 ธันวาคม 2549

4.  บจ. ดีแทค เนทเวอร์ค จำกัด โดยเข้าทำสัญญาเมื่อวันที่ 9 กรกฎาคม 2550

5.  บจ. ดิจิตอลโฟน จำกัด โดยเข้าทำสัญญาเมื่อวันที่ 16 กรกฎาคม 2550

สัญญาข้างต้นได้กำหนดหน้าที่ของผู้ให้เชื่อมต่อโครงข่ายในการจัดหาสถานที่หรือพื้นที่ตามที่ผู้ขอเชื่อมต่อโครงข่ายร้องขอใช้โครงสร้างพื้นฐานดังกล่าว
ณ จุดเชื่อมต่อ
โดยจะเรียกเก็บค่าตอบแทนหรือค่าบริการจากผู้ขอเชื่อมต่อโครงข่ายในลักษณะที่อิงกับต้นทุน
(Cost-Base Basis)
บริษัทได้เริ่มดำเนินการคิดค่าเชื่อมโยงโครงข่ายตามอัตราที่กำหนดไว้ในสัญญาแต่ละฉบับตั้งแต่เดือนกุมภาพันธ์
2550 เป็นต้นไป

คู่สัญญาแต่ละฝ่ายมีหน้าที่รับผิดชอบค่าสาธารณูปโภคที่ตนเองใช้
และรับผิดชอบค่าใช้จ่ายในการซ่อมบำรุงอุปกรณ์ในส่วนที่เป็นกรรมสิทธิ์หรืออยู่ในความครอบครองของตัวเอง

4.  ภาษีสรรพสามิต

เมื่อวันที่ 23 มกราคม 2550
คณะรัฐมนตรีได้มีมติยกเลิกสิทธิของบริษัทที่จะนำค่าภาษีสรรพสามิตไปหักออกจากส่วนแบ่งรายได้ที่บริษัทจะต้องนำส่งให้แก่
กสท. ในวันที่ 15 กันยายนของทุกปี
และเพื่อไม่ให้บริษัทมีภาระทางการเงินเกินสมควรจากการยกเลิกสิทธิดังกล่าว
คณะรัฐมนตรีได้มีมติให้กระทรวงการคลังออกกฎระเบียบลดอัตราภาษีสรรพสามิตที่จะจัดเก็บจากผู้ให้บริการโทรคมนาคมโดยลดจากอัตราร้อยละ
10 ในปัจจุบันเป็นอัตราร้อยละ 0 ซึ่งหากมีการลดอัตราภาษีสรรพสามิตลงเหลือร้อยละ 0
การยกเลิกสิทธิของบริษัทในการหักค่าภาษีสรรพสามิตออกจากส่วนแบ่งรายได้ที่บริษัทจะต้องนำส่งให้แก่
กสท. ก็จะไม่ส่งผลให้ต้นทุนในการให้บริการโทรคมนาคมของบริษัทเพิ่มขึ้นแต่อย่างใด
(โปรดพิจารณารายละเอียดเพิ่มเติมในส่วนที่ 2 ข้อ 3.2.4 (ฑ) –
การจัดเก็บภาษีสรรพสามิตจากบริการโทรคมนาคม)

อนึ่ง เมื่อวันที่ 26 กุมภาพันธ์ 2550
กระทรวงการคลังได้ออกประกาศลดอัตราภาษีสรรพสามิตจากอัตราร้อยละ 10 เป็นอัตราร้อยละ 0
ตามที่คณะรัฐมนตรีกำหนด โดยมีผลใช้บังคับในวันถัดจากวันที่ประกาศเป็นต้นไป

5.3 นโยบายการลงทุนในบริษัทย่อยและบริษัทร่วม

ในปัจจุบันบริษัทมุ่งเน้นที่ธุรกิจการให้บริการโทรศัพท์เคลื่อนที่เป็นหลักเท่านั้น
บริษัทลงทุนโดยตรงและโดยอ้อมในบริษัทย่อยต่างๆ ประมาณร้อยละ 100
และมีอำนาจการควบคุมบริษัท โดยเหตุผลหลักในการลงทุนและก่อตั้งบริษัทย่อยเหล่านี้ คือ
เพื่อสนับสนุนกิจการของบริษัทในแง่ของการบริหารสินทรัพย์และอสังหาริมทรัพย์หรือจัดตั้งขึ้นเพื่อทำธุรกรรมบริหารเงิน

อย่างไรก็ตาม บริษัทมีธุรกิจที่เกี่ยวข้องกับการจำหน่ายบัตรเติมเงินโดยผ่านการถือหุ้นในบริษัทร่วม
คือ ยูดี เพื่อสนับสนุนให้บริษัทสามารถขยายการกระจายสินค้าและบริการได้อย่างทั่วถึง
อีกทั้งยังเป็นการเอื้ออำนวยให้บริษัทสามารถควบคุมต้นทุนและค่าใช้จ่ายในการจัดจำหน่ายสินค้าด้วย

ในการดูแลบริหารกิจการของบริษัทย่อยและบริษัทร่วม
บริษัทได้แต่งตั้งกรรมการที่มีประสบการณ์ที่เหมาะสมกับกิจการ
นั้นๆ เพื่อเป็นตัวแทนที่ได้รับมอบอำนาจจากบริษัท เพื่อ

-   ปฏิบัติหน้าที่และความรับผิดชอบให้เกิดผลการดำเนินงานอย่างมีประสิทธิภาพ

-   ดูแลและทบทวนผลการดำเนินงานของบริษัทเหล่านั้นทุกไตรมาสเป็นอย่างน้อย

-   ลงมติออกเสียงในการประชุมคณะกรรมการบริษัทและที่ประชุมผู้ถือหุ้นประจำปีตามที่ได้รับการอนุมัติจากคณะกรรมการบริษัท